Wees versigtig vir slegte skuld | Netwerk24
Wees versigtig vir slegte skuld
Deur Simon Brown 19 Junie 2020 05:00
Ons plaaslike banke is goed gekapitaliseer, met hul kapitaaltoereikendheidsvereistes wat hoër is as wat deur Basel III vereis word. Die Suid-Afrikaanse Reserwebank (SARB) het ook van dié kapitaalvereistes verslap.
Die SARB leen ook R200 miljard aan die handelsbanke, soos onderskryf deur die regering se ekonomiese pakket in antwoord op Covid-19.Vir die plaaslike handelsbanke lê groot uitdagings voor, met slegte skuld wat reeds begin toeneem het en sekerlik verder sal styg soos ondernemings sukkel en sluit.
Verbruikers is ook onder finansiële druk. Dit sal banke se verswakkingskoers laat opskiet, waarskynlik tot bo die vlakke tydens die wêreldwye finansiële krisis van 2008-’09. Dit, ondanks wetgewing wat sedertdien die gehalte van hul leningsboeke verbeter het. \
Banke gaan ook sukkel om nuwe besigheid in te kry, want hulle ontvang minder leningsaansoeke en keur waarskynlik ook meer aansoeke af weens die swakker gehalte daarvan.
Die SARB se versoek dat handelsbanke van dividende moet afsien, wek kommer. Dit is wel goed vir banke se balansstate, maar ontneem beleggers van ’n dividendinkomste.
Meer oor: Finweek | Banke
Banke ‘kan regte ding doen met flou SAL’
Nuwe bankwet: G’n boeie vir banke
Dié bank is ‘beste in SA’